section_heading: Život do rata
paragraph_text: Ibrahim Abushaala rodio se 28. srpnja 1955. u Misrati u Libiji. Otac Milad i majka Fazlija imali su 17 djece. Po zanimanju je bio medicinski tehničar. U Libiji je kao vojnik sedam godina služio vojsku i sudjelovao u Libijsko-čadskom ratu stekavši zavidno vojno iskustvo. U slobodno vrijeme bavio se boksom. Nevjenčanu suprugu Zoricu Jurki upoznao je u Libiji, gdje je osam godina radila kao medicinska sestra. Nakon njezinog povratka u Hrvatsku, on je došao za njom. Prije Domovinskog rata živio je u Lipiku u Ulici Petra Svačića 11. Lipičani su ga prozvali Gadafi - prema bivšem predsjedniku Libije, a bio je među Lipičanima poznat i pod nadimkom Martin. Iako je po nacionalnosti bio Libijac, Hrvatsku je zavolio kao svoju drugu domovinu. Odlučio je braniti svoju obitelj i prijatelje.